《小孤索同黄士殷同赋》
宋代·蔡齐

缆舟宿松县，我友爱奇观。
爱登小孤山，千里瞰江岸。
窄塞峡浪喧，微茫渚沙漫。
临深看泳鱼，思归闻啼雁。
茫茫吊千古，俯仰亦嗟叹。
君侯金玉章，贻我舟中玩。

作者简介：（988—1039）宋莱州胶水人，字子思。真宗大中祥符八年进士第一。除将作监丞、通判兖州。仁宗时，以起居舍人知制诰，为翰林学士，坐事出知密州、应天府。召为右谏议大夫、御史中丞，累迁权三司使、枢密副使。景祐元年，拜礼部侍郎、参知政事。后罢知颍州。性谦退，不妄言，为政有仁声。丁谓秉政，欲其附己，终不往。卒谥文忠，一云忠肃。